བན་ལུགས་ལྟར་ན་སྟོན་པ་ཐུབ་པའི་དབང་པོའི་སྐུ་ཡི་མཚན་དཔེ་འཆད་སྐབས།གཙུག་གཏོར་དབུར་ལྡན་ལྗགས་རིང་མཛེས་པ་དང་།།ཚངས་དབྱངས་འགྲམ་པ་སེང་གེའི་འདྲ་དང་ཚེམས།ཞེས་གཙུག་གཏོར་འབུར་ལྡན་ཡོད་པར་བཤད་ལ།དེའི་འགྲེལ་བ་མདོ་མངོན་རྒྱན་སོགས་ལས།གཙུག་ལག་ཁང་དང་ཁང་བཟང་ལ་སོགས་པ་ལྷག་པར་བྱིན་པ་ལ་གོམས་པ་མཐར་ཕྱིན་པའི་ཕྱིར་ན་མཚན་བཟང་ཉེར་གསུམ་པ་དབུ་གཙུག་ཏོར་དང་ལྡན་པ་ཉིད་འགྲུབ།ཅེས་སོགས་གསུངས་པས་འབུར་ལྡན་འབྲི་ཚུལ་འདི་ཡོད་པ་འདྲ།ཡིན་ནའང་མཁས་དབང་དགེ་ཆོས་ཀྱིས་གསེར་ཐང་སོགས་སུ།གཙུག་གཏོར་ནས་འབྲུ་སྤུངས་པ་ལྟ་བུ་ནི་གཅེར་བུ་བའི་སྟོན་པ་མ་ཧཱ་ཝིར་དང་།གཙུག་གཏོར་ཙོག་པོར་ཡོད་པ་རང་རེའི་སྟོན་པའི་སྐུ་བརྙན་ཡིན།ཞེས་པ་འདྲ་ཞིག་གསུངས་ཡོད་པས་དེ་ཚོར་ཞིབ་དཔྱད་དགོས་ས་མང་།ལྷག་དོན་སྟོན་པ་ཐུབ་དབང་མཆོག་གིས་ཀྱང་དབུ་སྐྲ་བྲེག་ནས་རབ་ཏུ་བྱུང་ཚུལ་གསུངས་པར་བརྟག་ན་ད་ལྟའི་མཇལ་ཡུལ་དུ་གྱུར་པའི་ཐུབ་དབང་དབུ་ཡི་ཆ་ལུགས་དེར་དབུ་སྐྲ་ཡོང་ས་ཞིག་མི་འདུགའདི་དག་ནི་རང་གི་བསམ་ཚུལ་གླེང་བ་ཙམ་ལས་མཐའ་དཔྱོད་པ་ནི་ནམ་ཡང་མ་ཡིན།།